**LĒMUMS**

Liepājā

|  |  |  |
| --- | --- | --- |
| 2022.gada 19.maijā |  Nr.170/9(prot. Nr.9, 1.§) |  |

Par rezerves fonda līdzekļu

piešķiršanu

Lai izteiktu atbalstu Ukrainai saistībā ar Krievijas iebrukumu Ukrainā, kā arī, lai sniegtu sabiedrībai objektīvu informāciju un veicinātu sabiedriskās domas attīstību par cilvēka pamattiesībām un brīvībām, pamatojoties uz likuma “Par pašvaldībām”  21.panta pirmo daļu un Liepājas valstspilsētas pašvaldības domes 2021.gada 16.decembra saistošajiem noteikumiem Nr.25 “Par Liepājas valstspilsētas pašvaldības budžetu 2022.gadam”, Liepājas valstspilsētas pašvaldības dome **nolemj:**

1. Akceptēt  Liepājas valstspilsētas pašvaldības domes pastāvīgās Finanšu komitejas 2022.gada 12.maija lēmumu Nr.3/5 “Par finanšu līdzekļu piešķiršanu”, ar kuru piešķirti Liepājas pilsētas pašvaldības iestādei “Liepājas pilsētas pašvaldības administrācija” no Liepājas valstspilsētas pašvaldības budžeta rezerves fonda līdzekļiem 5 000 EUR (t.sk. PVN) sabiedrību izglītojošu un integrējošu pasākumu īstenošanai Liepājā, precizējot līdzekļu izlietošanas mērķi, paredzot, ka finanšu līdzekļi izlietojami tai skaitā TV žurnālistu veidotas filmas par Krievijas iebrukumu Ukrainā pirmizrādei, drukātam izdevumam, pasākumam Karostā vai pie vēsturiskajiem militārajiem objektiem u.tml.

2. Piešķirt  Liepājas pilsētas pašvaldības iestādei “Liepājas pilsētas pašvaldības administrācija” no Liepājas valstspilsētas pašvaldības budžeta rezerves fonda līdzekļiem līdz 5 000 EUR (t.sk. PVN) lielformāta foto liecību no kara zonas izstādīšanai Liepājā.

3. Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldes Pašvaldības budžeta uzskaites daļai līdz 2022.gada 30.decembrim iesniegt Liepājas pilsētas pašvaldības iestādes “Liepājas pilsētas pašvaldības administrācija” Finanšu pārvaldes Izdevumu daļā atskaiti par rezerves fonda līdzekļu izlietojumu.

4. Liepājas valstspilsētas pašvaldības izpilddirektoram kontrolēt lēmumu izpildi.

|  |  |
| --- | --- |
| Priekšsēdētājs | Gunārs Ansiņš |
| Nosūtāms: | Finanšu pārvaldei, Sabiedrisko attiecību un mārketinga daļai, Domes priekšsēdētāja birojam, Izpilddirektora birojam |